Don Frane Bulić 


N A dan sv. Frane Asiškoga 1846. g. u Vramjicu, koji je danas 
poznat baš po ovome datumu, rodio se Ivanu Buliću i Kati 
Grubić sin, kojemu nadjenuše ime Frane, Kata Grubić, se¬ 
stra moga djeda po majci, bila od siromašne kuće, ali njezina maj¬ 
ka Manda bijaše kao djevojka žena svojih posebnih nazora. Premda 
bogata roda Šperac iz Solina udala se za pukoga siromaha Gru- 
bića kraj svega toga, što su kušali tu udaju omesti bogati, u ono 
doba, Sperci. Ovu jačinu duha baštinio je i njezin unuk Frane. Kao 
seljačko dijete otvorene pameti određen bijaše za svećenika. U 
ono doba postojalo je u Priku kod Omiša sjemenište, gdje su se 
odgajali svećenički kandidati, koji će po selima vršiti pastirsku 
službu. Kratak bijaše kurs nauka u tome sjemeništu, ta dolazili 
tamo i odrasli mladići pa naučivši samo bitne i najpotrebnije 
stvari odlazili u život ne s velikim znanjem, ali zato s velikom 
ljubavlju i pobožnošću, radi čega ih i danas narod po Dalmaciji 
spominje. I don Frane u knjizi njegovoj i mojoj »Stopama hrvat¬ 
skih vladara« sa hamošću se spominje svojih učitelja: 

»Nisu bili ondašnji njegovi učitelji ljudi velikoga znanja, ali su bili lju¬ 
di velikoga srca i velike ljubavi za mladež. Ne imasmo nikakvih naučnih sred¬ 
stava ni pomagala ni za kakvi predmet; za zemljopis ni telurija ni atlasa. Mali 
je Frane bio tada sitan stasom sve do sedmoga razreda gimnazije. Sjeća se 
don Frane, kako je za posjeta školskog nadzornika iz Trsta Korena pri ispiti¬ 
vanju, kako se vrti sunce, mjesec, zemlja, mali Frane s cilindrom Korenovim 
na stolu, njegovom burmuticom i valjkastim posipačem zorno pokazivao to kre¬ 
tanje na zadovoljstvo inspektora, a na veselje svojih drugova. Sjeća se on, ka¬ 
ko je don Josip Bezić (ravnatelj zavoda) donio s puta godine 1856. Perthesov 
geografski atlas, koji malome Frani otac kupio, te kako su se oko njega okup¬ 
ljali saućenici, da vide ovo čudovište, osobito kartu zviježđa nebeskoga — a taj 
atlas don Frane čuva još i dandanas u svojoj biblioteci. Don Frane bi se sakri¬ 
vao pred ostalim drugovima u spilju Babljaču te ondje bubao napamet talijan¬ 
sku gramatiku zaklopivši oči, da se bolje sabere. Sjeća se don Frane, kako bi 
pri svakom posjetu koga odličnika u zavodu u Priku on morao usred razreda 
deklamirati ili »II Natale« (Božić) ili »Cinque maggio« (Peti svibnja) Manzo- 
nijev u spomen smrti Napoleona I„ te kako bi ponosno, emfatično, lamatajući, 
gestikulirajući rukama deklamirao ovaj lijepi svršetak Manzonijeve himne; 


Bella, imortal, benefica 
Fede ai trionli averzza, 

Scrivi ancor questa, rallegrati, 
Che piu superba altezza 
Al disonor del Golgota 
Giammai non si chino 


Vjero krasna, blaga, besmrtna 
Na pobjede vična toli, 

Pamti i tu, uzveseli se, 

Viša visost jer tu doli 
Golgotinu ruglu nije se 
Poklonila nikad još. 

% (Prijevod Preradovićev). 

Sjeća se don Frane, kako bi mališi učenici za dan posta pred sv. Petrom 
i Pavlom mliječem lovili jegulje u bližem potočiću itd.« 

I završio je don Frane svoje uspomene ovako: »S Bogom, 
Priko, s Bogom lijepa moja crkvice, u koju sam svaki dan, ne 
jedamput, kroz osam godina polazio na molitvu, s Bogom, Babljačo 
i moja samotna spiljo, u kojoj sam koješta naučio; s Bogom sve 
uspomene mojih mlađanih dana!« 

Ovako je toplo, mladenačkim osjećajem pisao pok. tnons, 
Bulić prekoračivši osamdesetu godinu života. Osam godina bo¬ 
ravka u priprostom zavodu u Priku utisnulo je njemu u srce jak 
pečat odanosti prema vjeri, ljubavi prema starješinama i volje za 
nauk. Eto, što mogu učiniti učitelji i manjega znanja, ali široka 
srca! Osamđesetgodišnji starac osjeća prema svojim odgojiteljima 
djetinjsku odanost. Vremena su onda bila takova, i veliku harnost 
dugujemo onim nepoznatim, ali velikim ljudima, koji nam odgo¬ 
jiše: Pavlinovića, Bulića, Pulića, Buzolića, Škaricu, Marčelića, 
Danila i druge dične svećenike. 

Oni su nam dokazom, šta može sposoban i dobar odgojitelj, 
a don Frane je svojim odgojiteljima podigao u ono par riječi spo¬ 
menik aere perennius, U Priku je niknula klica ličnosti 
đon Franine i cijeloga mu kasnijeg djelovanja. 

Srećom iza četvrte godine pređe Bulić u državnu gimnaziju 
u Split, gdje mu je bio profesorom Šenoin »Prljan Lovro« (Mahnić), 
a završivši gimnazijalne nauke učio je bogoslovne u Zadru, On¬ 
dašnji bogoslovni profesori bili su na visini svoga nastavničkog 
zvanja. Dosta je spomenuti glasovitog prevodioca Sv. Pisma 
Ivana Berčića, koji je izdao nekoliko glagoljačkih knjiga. Godine 
1869. ode u Beč i prve godine uči kod Miklošića slavistiku. No 
doskora se posveti potpuno klasičnim jezicima i arheologiji na 
poziv prof. Conze-a, koji se upravo povratio s puta po Istoku, a 
navratio se i u Solin i Vranjic, odakle je donio Buliću pozdrave od 
župnika. Kad se Bulić nećkao napustiti Miklošića, Conze reče: 
»Pustite to meni, ja ću Vas ispričati kod kolege Miklošića. Slavi¬ 
sta će se lako naći, a za Solin nama treba arheologa.« Na taj način 
Bulić postade arheolog. Za vrijeme sveučilišnih nauka položi na¬ 
knadno ispit zrelosti, a radi svoje odrješitosti i nepopustljivosti malo 
da nije bio odbijen zauvijek. Pitanje iz povijesti o Mariji Tereziji 
Bulić je razvio i smjelo uporedio vijek carice Marije Terezije i 
Josipa II. s ondašnjim kursom bečke politike, a ministra Kaunitza 
s ministrom Beustom. Ispit je prekinut i jedva na intervenciju 
visokih ličnosti opet nastavljen. 

Prve godine iza dovršenih nauka bio je nastavnik u Splitu, 
gdje je drugovao s Eugenom Kumičićem, a onda u Dubrovniku, 
gdje se poznao s Evansom, engleskim arheologom, koji ga pred 
dvije godine posjeti u Splitu. Po tom bijaše don Frane nadzornik 
pučkih škola u benkovačkom kotaru. Tu je imao prigode da obi- 

m laži i stare rimske gradove: Aenonu (Nin), Nedinum (Nadin), 

Carinium (Karin), Asseriu (Predgrađe). Kad je Benndorf u ime 
bečkoga arheološkog instituta poduzeo iskapanje u tim mjestima, 
onda se Bulić upravo oduševio za arheologiju. God. 1883. postao 
je ravnatelj splitske gimnazije i doskora iste godine konservator 
starina pa zatim ravnatelj arheološkoga muzeja. Bulić ravnatelj 
gimnazije! Treba čuti još danas sijede ljude kako spominju one 
dane. Ozbiljni, markantni lik Bulićev, njegova sposobnost i stro¬ 
gost ulijevale su poštovanje u srce đacima i profesorima, Bulić je 
bio strog, ali pravedan, prema svakome jednak. Svoga vlastitog 
nećaka i jednog sinovca izbacio je iz gimnazije. 

Ondašnja talijanaška stranka kipjela je mržnjom na don 
Franu, jer je vidjela, kako mladost s oduševljenjem stupa u hr¬ 
vatske redove pod utjecajem don Franinim. Zamjerio se don FranS 
svojom otvorenošću i borbenošću i drugima, pa je skovana pro¬ 
tiv njega paklena urota, koja ga je imala u Beču prikazati ne¬ 
kakvim buntovnikom, što odgaja omladinu u revolucionarnom 
duhu. Poderana slika Franje Josipa u gimnaziji dala je povoda, 
da se Bulić 1896. pensioniše. To je valjda najteži udarac u životu 
don Franinu, koji on nigda nije prebolio, jer je često i u pismu i 
u razgovoru spominjao ovu nezgodu, pa se i u oporuci potužio na 
svoje prerano umirovljenje. Don Frane je držao glavnim pozivom 
svoga života odgoj mladeži, a silom otrgnut od škole u 50. godini 
života, ogorčen kao da ne će preživjeti tu nepravdu, odabire na- 
mah sebi grob, jer mu doteščao život. Ali vjera, energija i ljubav 
za znanost dadoše snage, da je zacijelila ova rana. Otada se on 
posvećuje posve arheologiji. 

Bulić kao odgojitelj. 

Ja nisam imao sreće da zatečem don Franu kao ravnatelja 
gimnazije, zato ću ga prikazati po onome, što je o njemu kao od¬ 
gojitelju pisao jedain njegov učenik : 

»Glavnim mu je bio uzgoj srca i karaktera, da tim njegovi pitomci budu 
čvrsti u značaju kao.što su oni rimski spomenici, koje je on iz dubine zemlje 
^ iznosio na svijetlo Božje. A jer prava svrha uzgoja biva postignuta na temelju 

obostrane ljubavi, don Frane je nastojao, da od svojih učenika zadobije sklo¬ 
nost i povjerenje, u čemu je uvijek tako uspijevao, da su ga oni smatrali svo¬ 
jim Mentorom, od kojega su potrebovali uputa, savjeta i pomoći. Kao prijatelj 
on bi znao kazniti obične đačke prestupke, ali ništa nije tako oštro osuđivao 
kao lijenost i neistinu. Kada bi zapjevao s Iloracom o istini i iskrenosti, svako 
bio opazio podlost i ništetnost himbenika i lažaca, koji se svojom puzavošću 
znadu lako dovući do velikih i odlučujućih položaja i odatle drmati temeljima 
sreće domovine i naroda. Pred svojim učenicima neprestano je isticao zasluge 
onih velikana, koji su svojim značajem zaslužili ime u historiji svijeta. Starin- 
I ski događaji i lica prikazana Bulićevim riječima nalazila su kod nas uvijek po- 

J ređenja sa savremenim prilikama i licima. Pripovijedanje o Agrikoli, prikazi- 

vanje ondašnjeg društva u Rimu te spominjanje tiranstva i zloće uvijek bi po- 
tislo naš pogled na ljude bečkog vladajueeg doma te na one na ministarskim 
stolicama u Beču i Pešti. On nam je u zavodu otvorio đačku čitaonicu, u kojoj 
nije smjelo biti prisluškivanja ni douškivanja.« 


Don Frane kao arheolog. 

Završivši časno svoj poziv odgojitelja započeo je s dvostru¬ 
kom snagom i voljom rad na arheološkom polju. I prije don Frane 
kopali su u Solinu Carrara, Lanza i Glavinić, ali sistematski i s 
naučnom spremom prvi je Bulić izvodio iskapanja i stručnjački ih 
eksploatisao izvodeći iz tih rezultata zaključke, koji su pobudili 
interes cijeloga znanstvenog svijeta. Već i prije njegova pensio- 
nisanja Bulić je toliko poznat u Evropi, i solinske su starine pred¬ 
met, kojim se bave svi kršćanski arheolozi, da se godine 1894, 
sastaje u Splitu i Solinu prvi kongres kršćanskih arheologa. Bulić 
sjaje na kongresu svojom učenošću, oko njega se kupe prve glave 
kršć. arheologije, dok se sitni protivnici guše u jedu. Zanosno 
pozdravlja kongres i apostrofira Solin riječima sv. Pisma: »Ustani, 
prosvijetli se, Jeruzolime, i ogledaj se uokolo!« 

Otada ga vežu tijesne veze prijateljstva s De Rossi-jem, De 
Waalom, Delehayem, Neumannom, Mommsenom i dr. 

Rezultati njegova rada u Manastirinama daju povoda, da 
Delehaye, bolandist iz Bruselja, piše u čuvenim »A n a 1 e c t a 
Bollandiana« o pitanju solinskih mučenika; počecima krš¬ 
ćanstva u Solinu i u Dalmaciji bavi se Zeiller u posebnoj študiji. 
Oko 160 sarkofaga i do 400 natpisa daju obilje materijala, da se 
i više sila zaposli oko najvećega kršć. groblja pod vedrim nebom, 
oko »Manastirina«. 1 na temelju Bulićeva materijala Nijemac Egger 
1926. objelodanjuje svoju ogromnu radnju »Der alterchristliche 
Friedhof in Manastirine nach dem Materiale Fr. Bulić bearbeitet«, 
kaošto je opet drugi Nijemac Gerber W. upotrijebio Bulićev ma¬ 
terijal u svom djelu o gradskim bazilikama u Solinu, a Danci 
Dyglave, Weilbaah i Bronsted u dva djela: »Recherches a Salone«. 
Bulić mladenačkim elanom i upornošću brani tezu o doba muče- 
ništva sv. Dujma i o prenosu kostiju solinskih mučenika u Rim. 
Ova teza danas treba revizije u posljednjem pitanju. 

Natpisi u »Manastirinama« oživljuju nam prvo doba kršćan¬ 
stva u Solinu: važni su, jer nam spominju imena mučenika, biskupa, 
visokih činovnika, vojskovođa i privatnika. Sad su puni žive vjere, 1 
sad poezije, nade, tuge i ljubavi. Neki su epohalni radi datiranja 
presudnih događaja (n. pr. natpis opatice Ivanice, koja pobježe iz 
Mitrovice u Solin pred Avarima), drugi nam pružaju podatke o 


1 a) Flavia, quae salutifeTo die Paschae gloriosi fontis gratiam consecuta 
est. — b) martyribus, adscita eluceat. 

bježanju naroda u doba provale 2 barbara, pa onda za linguistiku,* 
obiteljski život. 4 

God. 1890. otkrio je don Frane novo kršćansko groblje i 
cemeterijalnu baziliku solinskog mučenika sv. Stasa u »Marusincu«. 
Odavle je on uzeo i natpis za svoj grob sa sarkofaga Ivana, »ne¬ 
dostojnog svećenika i grešnika čuvara crkve sv. Stasa«, kako se 
ponizno nazva dični duhovnik. Kod »šuplje crkve« u Gradinama 
u Solinu već je Carrara otkrio krstionicu i krizmaonicu, a i nad¬ 
biskup je Bizza javljao Farlati-ju, da se u »Šupljoj crkvi« 
ima tražiti bazilika posvećena bi. Djevici, o kojoj je bazilici govor 
u Žicu sv. Dujma. Od godine 1901. do 1909. i kad se presušivalo 
solinsko blato, Don Frane Bulić s malim sredstvima, ali svojom 
poznatom individualnom i divinatorskom metodom postiže velike 
rezultate. Otkriva veličanstvene bazilike Honorijevu i Simferijo- 
Hesihijevu. Potpun natpis na podu prezbiterija utisnut u mozaik 
glasi: »Nove darove (t. j. ovu baziliku) iza starih počeo je Symfe- 
rij, Esihij, njegov sinovac, dovršio je s klerom i pukom. Ove da¬ 
rove tvoje crkve primi, Kriste, blagohotno!« 

Osim ovih dviju bazilika našli su se i tragovi i jedne za prvih 
nasljednika Konstantina Velikoga, Onaj Esihij bijaše savremenik 
i prijatelj velikog naučitelja sv. Augustina. Oko crkve otkrio je 
don Frane cio kompleks zgrada za biskupa i svećenstvo. Na putu 
iz Solina u Vranjic na položaju zvanu »Crikvine« (Stara crkva) 
konstatira Bulić da je bilo starokršćansko groblje s bazilikom 
kojoj je našao i natpis, što daje slutiti, da je bila posvećena sve¬ 
tom Petru. Bulić osim ovih objekata dovršava iskopine kod amfi¬ 
teatra, očistivši cio prostor perimetralnih zidova, kod teatra, koji 
je također očistio od gomila, nalazi mali poganski hram, na mjestu 
»Hortus Methrodori« dokončava istraživanje staroga ponskoga 
groblja. 

Od profanih građevina spomenut ću nekoliko kupelji u bli¬ 
zini gradskih bazilika, zatim gradska vrata, pa industrijalne zgrade 
kod »Pet mostova« i mozaike namjesnikove palače. — Ovo su 
radovi Bulićevi u Solinu, gdje je glavno polje njegove djelatnosti, 
no i po cijeloj Dalmaciji on dospijeva da prevrće zemlju, obilazi 
gomile, crkvene ruševine, sarkofage, kamenolome. Zalijeće se i 
u Bosnu, na Grahovo polje, po cičoj zimi u dobi od 85 godina, 
ulaže svoj novac, da istraži neke bazilike, ali morade odustati od 
rada, jer da drugi imaju pravo kopati. U Frušku goru dolazi tra¬ 
žeći, ima li taj kraj kakve veze s Dioklecijanovom palačom. Lani 

' Infantis Dominicae, quae a Sirmio Salonas adducta est. 

1 Prof. Skok je napisao djelo »Pojave vulgarnog lat, jezika itd.« na te¬ 
melju, dobrim djelom, ovih natpisa. 

’’ a) Petronia et Sofronia »longi pignus amoris«, b) sarkofag Flavije Ta- 
lasije, kojoj muž postavlja natpis »ob meritis(l) et fidelitatem totiusque sancli- 
tatem arcam posui coniugi carissimae et šibi, quam a parentibus ipsius suscepi 
annos XVIII, quae aeque inlibata mecum vixit annos XXXII. 

vanje ondašnjeg društva u Rimu te spominjanje tiranstva i zloće uvijek bi po- 
tislo naš pogled na ljude bečkog vladajućeg doma te na one na ministarskim 
stolicama u Beču i Pešti. On nam je u zavodu otvorio đačku čitaonicu, u kojoj 
nije smjelo biti prisluškivanja ni đouškivanja.« 


Don Frane kao arheolog. 

Završivši časno svoj poziv odgojitelja započeo je s dvostru¬ 
kom snagom i voljom rad na arheološkom polju. I prije don Frane 
kopali su u Solinu Carrara, Lanza i Glavinić, ali sistematski i s 
naučnom spremom prvi je Bulić izvodio iskapanja i stručnjački ih 
eksploatisao izvodeći iz tih rezultata zaključke, koji su pobudili 
interes cijeloga znanstvenog svijeta. Već i prije njegova pensio- 
nisanja Bulić je toliko poznat u Evropi, i solinske su starine pred¬ 
met, kojim se bave svi kršćanski arheolozi, da se godine 1894. 
sastaje u Splitu i Solinu prvi kongres kršćanskih arheologa. Bulić 
sjaje na kongresu svojom učenošću, oko njega se kupe prve glave 
kršć. arheologije, dok se sitni protivnici guše u jedu. Zanosno 
pozdravlja kongres i apostrofira Solin riječima sv. Pisma: »Ustani, 
prosvijetli se, Jeruzolime, i ogledaj se uokolo!« 

Otada ga vežu tijesne veze prijateljstva s De Rossi-jem, De 
Waalom, Delehayem, Neumannom, Mommsenom i dr. 

Rezultati njegova rada u Manastirinama daju povoda, da 
Delehaye, bolandist iz Bruselja, piše u čuvenim »A n a 1 e c t a 
Bollandiana« o pitanju solinskih mučenika; počecima krš¬ 
ćanstva u Solinu i u Dalmaciji bavi se Zeiller u posebnoj studiji. 
Oko 160 sarkofaga i do 400 natpisa daju obilje materijala, da se 
i više sila zaposli oko najvećega kršć, groblja pod vedrim nebom, 
oko »Manastirina«. I na temelju Bulićeva materijala Nijemac Egger 
1926. -objelodanjuje svoju ogromnu radnju »Der alterchristliche 
Friedhof in Manastirine nach dem Materiale Fr. Bulić bearbeitet«, 
kaošto je opet drugi Nijemac Gerber W. upotrijebio Bulićev ma¬ 
terijal u svom djelu o gradskim bazilikama u Solinu, a Danci 
Dyglave, Weilbaah i Bronsted u dva djela: »Recherches a Salone«, 
Bulić mladenačkim elanom i upornošću brani tezu o doba muče- 
ništva sv. Dujma i o prenosu kostiju solinskih mučenika u Rim. 
Ova teza danas treba revizije u posljednjem pitanju, 

Natpisi u »Manastirinama« oživljuju nam prvo doba kršćan¬ 
stva u Solinu: važni su, jer nam spominju imena mučenika, biskupa, 
visokih činovnika, vojskovođa i privatnika. Sad su puni žive vjere, 1 
sad poezije, nade, tuge i ljubavi. Neki su epohalni radi datiranja 
presudnih događaja (n. pr. natpis opatice Ivanice, koja pobježe iz 
Mitrovice u Solin pred Avarima), drugi nam pružaju podatke o 


1 a) Fiavia, quae salutifero die Paschae gloriosi fontis gratiam consecuta 
est. — b) martyribus, adscita eluceat. 

bježanju naroda u doba provale 2 barbara, pa onda za linguistiku, 2 
obiteljski život. 4 

God, 1890. otkrio je don Frane novo kršćansko groblje i 
cemeterijalnu baziliku solinskog mučenika sv. Staša u »Marusincu«. 
Odavle je on uzeo i natpis za svoj grob sa sarkofaga Ivana, »ne¬ 
dostojnog svećenika i grešnika čuvara crkve sv. Staša«, kako se 
ponizno nazva dični duhovnik. Kod »šuplje crkve« u Grudinama 
u Solinu već je Carrara otkrio krstionicu i krizmaonicu, a i nad¬ 
biskup je Bizza javljao Farlati-ju, da se u »Š u p 1 j o j c r k v i« 
ima tražiti bazilika posvećena bi. Djevici, o kojoj je bazilici govor 
u Žiću sv, Dujma. Od godine 1901, do 1909. i kad se presušivalo 
solinsko blato, Don Frane Bulić s malim sredstvima, ali svojom 
poznatom individualnom i divinatorskom metodom postiže velike 
rezultate. Otkriva veličanstvene bazilike Honorijevu i Simferijo- 
Hesihijevu, Potpun natpis na podu prezbiterija utisnut u mozaik 
glasi: »Nove darove (t. j. ovu baziliku) iza starih počeo je Symfe- 
rij, Esihij, njegov sinovac, dovršio je s klerom i pukom. Ove da¬ 
rove tvoje crkve primi, Kriste, blagohotno!« 

Osim ovih dviju bazilika našli su se i tragovi i jedne za prvih 
nasljednika Konstantina Velikoga. Onaj Esihij bijaše savremenik 
i prijatelj velikog naučitelja sv. Augustina, Oko crkve otkrio je 
don Frane cio kompleks zgrada za biskupa i svećenstvo. Na putu 
iz Solina u Vranjic na položaju zvanu »Crikvine« (Stara crkva) 
konstatira Bulić da je bilo starokršćansko groblje s bazilikom 
kojoj je našao i natpis, što daje slutiti, da je bila posvećena sve¬ 
tom Petru, Bulić osim ovih objekata dovršava iskopine kod amfi¬ 
teatra, očistivši cio prostor perimetralnih zidova, kod teatra, koji 
je također očistio od gomila, nalazi mali poganski hram, na mjestu 
»Hortus Methrodori« đokončava istraživanje staroga ponskoga 
groblja. 

Od profanih građevina spomenut ću nekoliko kupelji u bli¬ 
zini gradskih bazilika, zatim gradska vrata, pa industrijalne zgrade 
kod »Pet mostova« i mozaike namjesnikove palače. — Ovo su 
radovi Bulićevi u Solinu, gdje je glavno polje njegove djelatnosti, 
no i po cijeloj Dalmaciji on dospijeva da prevrće zemlju, obilazi 
gomile, crkvene ruševine, sarkofage, kamenolome. Zalijeće se i 
u Bosnu, na Grabovo polje, po cičoj zimi u dobi od 85 godina, 
ulaže svoj novac, da istraži neke bazilike, ali morade odustati od 
rada, jer da drugi imaju pravo kopati. U Frušku goru dolazi tra¬ 
žeći, ima li taj kraj kakve veze s Dioklecijanovom palačom. Lani 

Infantis Dominicae, quae a Sirmio Salonas adducta est. 

Prof, Skok je napisao djelo »Pojave vulgarnog lat. jezika itd.« na te¬ 
melju, dobrim djelom, ovih natpisa. 

4 a ) Petronia et Sofronia »longi pignus amoris«, b) sarkofag Flavije Ta- 
lasije, kojoj muž postavlja natpis »ob meritis(!) et fidelitatem totiu$que sancti- 
tatem arcam posui coniugi carissimae et šibi, quam a parentibus ipsius suscepi 
annos XVIII, quae aeque inlibata mecum visit annos XXXII. 

putuje na otočić Maksan kod Korčule tragajući za vezama ovoga 
otočića s čuvenom biskupskom katedralom u Raveni. Gdjegod se 
nađe trag kakvoj starini u Dalmaciji, namah se šalju glasovi Don 
Frani i od njega se traže upute i razjašnjenja, 

Ovim je radom don Frane stekao glas svjetskoga učenjaka, 
zadužio je Crkvu i vjeru. 

Don Frane je često govorio, da kulturan čovjek mora po- 
navati opću povijest, jer bez toga ne može razumjeti prošlosti 
svoga naroda. Kult prošlosti nije kod njega značio neku začmalost 
i stagnaciju, već je bio uvjeren, da je i sadašnjost posljedica prošlih 
događaja, rezultanta prostornih i vremenskih komponenata. 

Ako je s takovom ljubavlju tragao za ilirskim, grčkim, rim¬ 
skim i drugim spomenicima u našoj domovini, još je s većim ma¬ 
rom i veseljem otkapao crkve, grobove, dvorove hrvatskih kne¬ 
zova i kraljeva. Svoju stručnu spremu htio je staviti u službu 
»Hrvatskom starinarskom društvu« u Kninu, ali se brzo razišao s 
ljudima, koji su vodili to društvo, i osnovao društvo »Bihać«, koje 
je imalo istraživati hrvatsku prošlost u Dalmaciji. »Bihać« je s 
vrlo skromnim sredstvima postigao izvanredne rezultate pod vod¬ 
stvom Bulićevim, Don Frano 28. VIII. 1898. godine u U sati ujutro 
otkriva sarkofag hrvatske kraljice Jelene, u komadima, i od tih 
komada sastavi natpis, koji je bio uklesan na sarkofag. Tako je 
na »Gospinu otoku« u Solinu pronašao inače u dokumentima često 
spominjanu crkvu BI. Dj. Marije od Otoka, koju je sagradila i u 
njoj se pokopala kraljica Jelena 976. godine. Ovaj je natpis od 
neprocjenjive vrijednosti za hrvatsku povijest. Po njemu smo 
saznali za tri imena hrvatskih vladara: Jelenu, muža joj Mihajla- 
Krešimira i sina Stjepana-Držislava, a i dobili jedan točan datum: 
976. godinu. Ovaj spomenik omogućio je Šišiću da rekonstruira 
točan red hrvatskih vladara. I danas mi lebdi pred očima slika 
don Franina, kad je omotan bijelim otiračem oko glave, da se 
obrani od kolovoske vrućine, dao da slave naša seoska zvona, a 
on držeći u ruci fragmenat sa tri slova: HEL t. j. Helena zanosno 
tumačio Solinjanima, koji se sletili oko crkve, od kolike je važ¬ 
nosti taj kup kamenja. Bio sam dijete, one godine svršio I, razred 
gimnazije, ali mi se prizor utisnuo u dušu, da ga svi kasniji utisci 
ne mogoše izbrisati. Prve moje tiskane brazde bile su o smrti 
majčinoj i o kraljici Jeleni. 

Još godine 1891, otkrio je zadužbinu kneza Trpimira u Riži- 
nicama s natpisom: Molite se za Kneza Trpimira — PRO DUCE 
TREPIMERO —. To je ona crkva, koju je sagradio Trpimir i, da 
je ukrasi, pozajmio u splitskog nadbiskupa 11 libara srebra iz¬ 
davši mu tom prigodom, 852. godine, povelju, u kojoj se ponosno 
zove; »Ja Trpimir, Božjom pomoću knez Hrvata.« Prviput je tada 
ipomenuto hrvatsko ime u povijesti, 

U »Bihaćima« u Kaštelanskom polju nalazi don Frano staru 
crkvu svete Marte, pred kojom je ona Trpimirova povelja i na¬ 
pisana. Oko crkve tragovi su dvorova hrvatskih vladara, Ovdje 

14. svibnja 1894. don Frane osnova svoj »Bihać« s riječima: »Na 
ovome mjestu, punu milih uspomena iz našeg slavnog doba, pod 
zakriljem crkve sv. Marte, pod sjenom brda Bihaća, baš ovdje 
neka se danas ustroji »Bihać«, neka započne svoj rad naše društvo, 
kojemu je zadaća, da iz utrobe majke zemlje iznosi na vidjelo pi¬ 
sane i građevne spomenike iz doba naše narodne dinastije«. 

U Solinu je Bulić našao u Gradini i temelje crkve, za koju 
je držao da je to ona bazilika, u kojoj se krunio Zvonimir. 

U Poljicima, u Jesenicama, otkrio je samostan i crkvu sv. 
Petra Gumajskoga iz XI. vijeka. Društvo »Bihać« vođeno od 
Bubća, a iskopinama je upravljao arhitekt Danac Dyggve, otkrilo 
je crkvu Sv. Stjepana, gdje su se ukapali hrvatski kraljevi, i gla¬ 
soviti samostan sa crkvom sv. Mojsija, obje u Solinu. 

Iz ovoga se vidi, kako je obilan i plodonosan rad Bulićev na 
polju hrvatske arheologije. 

Bulić kao pisac. 

Pretežniji je zaista rad don Franin u iskapanju, ali je om sve 
pronađene objekte proučio i osvijetlio. Bio je urednikom stručnog 
časopisa za arheologiju i povijest Dalmacije »Bullettino« — ka¬ 
snije »Vjesnik« — pune 34 godine. 

Bez »Bullettina« nije moguće rješavati nijedno pitanje po¬ 
vijesti dalmatinske. Don Frane ga je većinom sam ispunjao svojim 
radom, a tiskao svojim vlastitim novcem. Znao je pače oduševiti 
samog tiskara Zanoni-a, da je o svome trošku izdavao »Bullettino«, 

Kako je Bulić kroz cio život radio samo iz idealnih pobuda, 
tako je i svoje suradnike zanosio silom svoga idealizma i oni su 
bez honorara pisali u njegov časopis. I najmanji fragment, krnji 
kakav natpis, krnjatak žare, stari novac, zidina, uopće svaki pred¬ 
met, koji ima kakvu povijesnu znamenitost, čira se pronađe, eto 
ga registrovana u »Bullettinu«. 

Kako ne može povjesničar ni arheolog biti bez ovoga Buli- 
ćeva lista, tako jednako bez njegova djela »Razvoj arheoloških 
istraživanja i nauka u Dalmaciji kroz zadnji milenij« nemoguće je 
orijentirati se u razvitku dalmatinske arheologije i historiografije. 
To je minuciozan i savjestan prikaz ne samo djela, brošura i ras¬ 
prava nego i najmanjih članaka, koji su vrijedni spomena u histo¬ 
riografiji. 

Najvažnije povijesno djelo Bulićevo jest: »Kronotaksa solin¬ 
skih biskupa i splitskih nadbiskupa«, napisano u zajednici s drom 
Bervaldi-jem, svećenikom, 

Kronotaksa je riješila pitanje postanka solinske biskupije, red biskupa, 
pitanje Ivana Ravenjanina i krštenja Hrvata, pa reorganizacije splitske crkve. 
Ivanom Ravenjaninom i njegovim grobom bavio se Bulić i kao mlad profesor 
polemišući s kanonikom Devićem u djelu: »Sarkofag Ivana Ravenjanina i Lovre 
Dalmatinca« U ono doba mladosti (1881.) napisao je i »Bazilika sv. Klementa u 
Rimu«. Vodeći ljutu borbu s talijanašima, koji su Hrvate objeđivali, da su 

ubili Zvonimira, Bulić je napisao raspravu o smrti Zvonimirovoj dokazujući, 
da je Zvonimir umro naravnom smrću, no poslije je korigirao to svoje mišlje¬ 
nje. Najbolja rasprava o hrvatskim spomenicima za doba narodnih vladara 
jest Bulićevo djelo: »Kninski spomenici«, koje je izdala Jugoslavenska akade¬ 
mija. S profesorima Jelićem i Rutarom prigodom arheološkog kongresa u Spli- 
tu-Solinu izdao je »Vođa po Splitu i Solinu«, izvanredno točan, za ono doba, 
i potpun vodič po okolici Splita. 

Još je napisao manjih rasprava iz naše povijesti: »Petar Črni«, uteme¬ 
ljitelj samostana sv. Petra Gumajskog, »Kapelica sv. Martina nad Porta aurea, 
crkva sv. Petra u Priku« (s drom Karamanom), a onda popularni prikaz solin¬ 
skih ruševina u »Spomen-cvijeću« Strossmayerovu i sa mnom u edicijama sv. 
Jeronima: »Stopama hrv. narodnih vladara.« 

Dioklecijan, Solinjanin, zaokupio je bio u posljednje doba Don Franinu 
djelatnost. On je pokupio sve priče o njemu, onda sve, što se u literaturi na¬ 
pisalo, i iskonstruirao na temelju toga, da se rodio u blizini Solina kod Mra- 
vinaca (u Libovcu). Dioklecijanovu palaču i cijelu njezinu povijest kroz vjekove 
prikazao je u djelu »Dioklecijanova palača«. 

Solinsku povijest u klasično doba i njegove iskopine prikazao je u »Co- 
lonia Martia Salona« u programu splitske gimnazije 1884./85. Posebnu pažnju 
poklonio je Bulić pitanju rodnog mjesta sv. Jeronima u radnji: »Stridon, rod¬ 
no mjesto sv. Jeronima«. 

Epigrafiji je Don Frane dao vanredan doprinos svojim »Catalogus in- 
seriptionum Musaei Archaeol. Salonitani Spalati«. 

Ispisivati njegove članke po raznim stručnim domaćim i stranim časopi¬ 
sima nije mi moguće već i radi prostora. Surađivao je u Vjesniku hrv. arheol. 
društva (Zagreb), Glasniku zemaljskog muzeja (Sarajevo), Mitteilungen der 
Zentralkommission (Beč), Jahreshefte des osi. archeologischen Institut in Wien. 

Don Franin je način pisanja osebujan. Živ, plastičan stil. 
Nije to mračan i težak njemački, a niti širok i razliven talijanski, 
već je najbliži francuskom stilu, ali s osobitom pointom dalma¬ 
tinskom. Ne umara, već kao najbolji predavač ne pušta te da gubiš 
pozornost sve do kraja. Pitanje, o kojem piše, don Frano potanko 
prikaže historički, to jest razvoj cijelog pitanja, a onda pristupa 
meritornom rješavanju. U tome mu je osim izvanrednog pamćenja, 
koje ga je sve do smrti vjerno služilo, pomagala i njegova metoda 
rada t. zv, povezanost. Uz svaki članak on je odmah označio »in 
margine«, gdje se još o tome raspravlja, a o pojedinim pitanjima 
uvezivao je sve, što je izašlo u štampi o njima, pa i u dnevnim no¬ 
vinama, Tako je nakupio malu biblioteku o solinskim mučenicima. 
Svaka je njegova knjiga s toga pogleda dragocjena, ali samo za 
ljude rada i znanosti. 

Prikazavši don Franin arheološki i publicistički rad, trebalo 
bi iznijeti i što je učinio kao konservator starina. Ali tko da taj 
sitan, težak rad dostojno ocijeni? Don Franina je zasluga, što je 
Dalmacija sačuvala svoj povijesni izgled pred barbarskim rušite- 
Ijima, domaćim i stranim. Milieu prošlih vjekova bio je svet Buliću 

kaoš'to mora biti svakome kulturnom čovjeku. Nigdje nijesi vidio 
dom Franinu srdžbu u svoj punini, kao kad je opazio, da je propao 
i sitan kamenčić mozaika. Kad je stacionirala u splitskoj luci 
amerikanska admiralska lađa i admiral Andrevvs pravednožću 
svojom branio naš grad od naleta pohlepnih nam susjeda, don 
Frano protestira i piše u svomu »Bullettinu« oštre retke zato, 
što su mu u »Tusculumu« amerikanski vojnici nešto štete nanijeli 
jednom sarkofagu. Dioklecijanovoj palači posebnu je pažnju po¬ 
klanjao i vodio borbe, polemike, pisao proteste radi i najmanjeg 
rušenja ili unošenja modernog stila među njezine zidove. Budnim 
je okom pazio na sve spomenike ilirske, rimske, crkvene i na¬ 
rodne po cijeloj Dalmaciji. 

Konflikti, koje je time izazvao, nisu ga smućivali; on je kao 
i u ostalom svome djelovanju bio »sempre in guerra, sempre in 
pače« »uvijek u ratu, uvijek u miru«, kako sam o sebi reče. On je 
i u mrtvom crnom kamenju osjećao puls života i zato ga-je skrbno 
čuvao. 


Don Frane u životu. 

Kako je svako poznavao don Franu, tako je i on svakoga. 
Jesi li bio samo jednom kod njega, on je znao i što si govorio i 
odakle si i ispripovjedio ti je cijelu povijest rodnoga ti mjesta. 
Onakova pamćenja teško je naći. U biblioteci znao je knjige i bez 
kataloga na prvi mah naći. Ljutio bi se, kad bi kojega od nas po¬ 
slao po knjigu, pa je na taj način ne bismo znali smjesta naći. 
A dolazio je u dodir s cijelom znanstvenom Evropom i pismom i 
osobno. Kraljevi su ga posjećivali i s njim se neki dopisivali, n. pr. 
saski kralj Georg. 

Poincare Raymond u svojoj knjizi: »L' Europe sous les 
armes« pripovijeda o svome susretu s Don Franom prije rata i o 
njegovu proricanju, da će se Austro-Ugarska raspasti, jer da je 
onakova, kako je sastavljena, izaziv protiv volje naroda, protiv 
ljudske slobode, protiv pravde i zdrava razuma. Htjela Evropa ili 
ne htjela, jedna država tako rđavo organizovana osuđena je na 
skoru smrt. 

»Kadgod je, god. 1913., Austro-Ugarska upadala u koju novu 
pogrešku — piše Poincare — meni su se navraćale u pamet ri¬ 
ječi Monis, Bulića. Dva tri puta što je carica Eugenija, supruga 
Napoleona III., bila u Splitu, uvijek ju je don Frane pratio po Splitu, 
Solinu i Trogiru. 

Na stotine čestitaka primao je don Frane od najuvaženijih 
domaćih i vanjskih ličnosti prigodom svojih jubileja. 

Tko je god posjetio Dalmaciju, navratio se k Buliću. Nje¬ 
gova soba bila je stjecište stranog i domaćeg svijeta, kabinet, 
areopag, škola i razgovornica. On je pratio po Splitu i Solinu 
ne samo učenjake nego i učenike. Gostio je na »Tuskulumu« u Solinu 
cijele čete izletnika i pričao, pričao neumorno sijajući iskre s 

ognjišta svoga znanja. Nije govorio samo o arheologiji, ne, o svemu 
što se zbiva u svijetu, ma o svim znanostima izuzevši matematiku. 
Bijaše u tim časovima vizionar, pravi pjesnik. Lijepe su bile one 
večeri na »Tuskulumu«, kad je sunce zapadalo, Vranjic se pod na¬ 
ma zrcalio u moru, zvono se javljalo na pozdrav Gospi tamo s 
»Gospina Otoka«, večernjica treperila na obzorju, a don Frane 
pod odrinom ili pod borovima pripovijeda o svojim poznanstvima 
i susretajima s vodećim ličnostima, s prvim umnicima ., . 

Don Frane je Bulić ovim radom velike usluge iskazao svojoj 
domovini, jer je upućivao strance u pravo stanje nacijonalnih 
prilika u Dalmaciji. Jedan je talijanaš, Dudan, napao don Franu, 
da on kroz nekoliko decenija zaokuplja i začarava sve strance 
koji dolaze u Dalmaciju, te da oni vide samo njegovim očima i 
misle njegovom glavom. Možemo slobodno reći, da je Don Frane 
svoja najljepša djela i rasprave izgovorio. 

Ove svoje veze iskoristio je don Frane god. 1920. na pariškoj 
konferenciji. Makar bolestan, on je po ljutoj zimi stavljajući na 
kocku život poletio tamo, da uspješno pobije svojim učenjačkim 
auktoritetom tuđinske prohtjeve i svojatanje našeg mora, Tom 
prigodom napisao je Poincare u »Revue des deux Mondes« članak 
o slavenstvu Dalmacije i citirao već spomenute riječi Bulićeve o 
Austriji. 

Pa ovakav čovjek zaustavljao se sa svakim seljakom, s mlje- 
karicom, trhonošom, mornarom i razgovarao se, poučavao ga 
jednako rado, kao da je pred njim predsjednik koje evropske aka¬ 
demije. Niko nije znao kao on jedrom pučkom besjedom progo¬ 
voriti srcu prostoga puka. Na svakom koraku, u željeznici, u 
autobusu, na parobrodu oko don Frane su se kupili ljudi kao oko 
proroka. Sva goruća pitanja on je raspravljao javno na ulici i 
borio se za svoje uvjerenje neslomljivom energijom, ne krijući ga 
ni pred najvećim mogućnicima kao ni pred običnim pučaninom. 
Kad je njegov odar bio izložen u našoj sjemeništarskoj kapelici, 
onda se izmijenilo nekoliko tisuća ljudi, da se pomole za njegovu 
dušu, Milota je bilo vidjeti, kako oni najbijedniji dolaze, oni, na 
koje se drugi umnici ne osvrću u oholosti svojoj, a don Frane je 
bio i njihov učitelj. 

Nigda ni jednoga siromaha nije odbio, već koga bi god na 
putu susreo, darivao ga je. Zato je don Frane umro ne ostavivši 
za sobom ni toliko, da se mogu platiti pogrebni troškovi. 

Don Frane kao političar. 

Politika don Franina bila je: raditi na svakom koraku za 
narod, a ne za sebe, imati čist i određen pravac i ne skretati ni 
desno ni lijevo od zacrtanog smjera. Hrvatsko svoje uvjerenje po¬ 
nio je od kuće u doba, kad se začela ljuta borba za narodnu svijest 
u Dalmaciji, i to je uvjerenje ponio sa sobom u grob. U mladosti 

pristaša Ante Starčevića, a opet don Mijo Pavlinović svojom po¬ 
litičkom oporukom označuje don Frami svojim nasljednikom. 
Vlastita stranka Pavlinovićeva nije htjela izvršiti oporuku svoga 
vođe i postavila je protukandidata Buliću, ali je don Frane po¬ 
bijedio na izborima 1887. godine. Pa ipak se nakon dvije godine 
odrekao mandata. Još su svježi grobovi, a da bi se mogla otkriti sva 
istina, koju smo čuli iz don Franinih usta, što ga je prinukalo da 
napusti mandat,*Čelični značaj don Franin nije trpio da se jedno 
govori na izbornim skupštinama i piše u stranačkim novinama, a 
drugo da se radi u klubovima i na klupama parlamenta. Htio se 
povratiti u školu, jer je vidio, kako je njegovim odlaskom u Beč 
splitska gimnazija prestala biti ognjište hrvatske misli. No nađe 
zatvorena vrata: ne može biti direktor i zastupnik. Don Frane 
nije dugo promišljao, on se odlučio da odgoj mladeži opet pre¬ 
uzme u svoje ruke, a napusti lagodni život u carskome Beču. 

Još je jednom kandidirao don Frane, Bilo je to godine 1906., 
kad je naime ime don Franino imalo da zaustavi bujicu Smodla- 
kine stranke. Don Frane se jedva odlučio na kandidaturu, a sali¬ 
jetali ga političari, prijatelji, štovatelji sa svih strana, da kandi- 
duje. Klasičan je njegov proglas u znaku maslinove grančice. Kad 
mu nije parlamenat uza sve njegovo urgiranje uzeo u pretres pi¬ 
tanje ovjerovljemja izbora, don se Frane napokon odreče, a za¬ 
stupničke dnevnice ne htjede uzeti za se, već njima ustanovi svoj 
»Fond za učenje arheologije, povijesti i klasičnih jezika«, 

Ovakova aktivna politika nije bila za don Fratnu, koji je 
svoje mišljenje i djelovanje ravnao prema vječnim i nepromje¬ 
njivim kršćanskim načelima. Zato se on i uklonio iz političke arene. 

Ali je ipak politički djelovao i onda, kad je u gimnaziji od¬ 
gajao nov rod, kojemu je skinuo ljuske s očiju i otrov tuđinsiva 
iz duše i srca istištio, da upozna rođenu majku svoju i njezinu milu 
narodnu riječ. Politički je rad don Franin i njegova arheologija, 
koja je pokazala svijetu imenima Trpimira, Kraljice Jelene, za- 
dužbinama u Rižinicama, kod »Gospe od otoka«, kod svete Marte 
i Kninskim spomenicima, da mi nismo nikakvi prosjaci bez imena, 
već plemenit narod s dičnom prošlošću. Politika je don Franina 
njegov kremenit značaj, koji ni pred kim nije ustuknuo svojim 
optimizmom, koji u najtežim časovima sijaše oko sebe samo vedre 
i utješljive misli. 

Don Frane je bio političar, ali iznad sićušnih političkih borba 
i svakidašnjih uspjeha; živio je i sudjelovao u tim borbama, ali se 
vinuo orlovskim lijetom pod oblake, da mjerilom vjekova gleda 
na sva dnevna pitanja. 

Don Frane kao svećenik. 

Još ostaje da govorim o don Frani u okviru problema, koji 
je za svakoga misaona čovjeka najvažniji, jer je od vječne važ¬ 
nosti, a to je odnošaj prema religiji, ovdje u specijalnom slučaju 


396 


DON FRANE BULIC 


odnošaj prema staležu, u kojem je proveo svoj život don 
Frane Bulić, Kad su don Franu još mladića seljani pitali, što hoće 
da postane, kad svrši nauke, odgovorio je: »Hoću da budem čo¬ 
vjek!« Eto, to je najbolja slika don Frane Bulića: Čitav, potpun, 
izgrađen čovjek, karakter, a takav ne bi bio, kad bi zanemario 
dužnosti prema svome staležu. Prigodom njegove smrti naglasio 
sam u jednom članku, da bi značilo falsificirati lik don Franin, 
kad se ne bi istaklo njegovo katoličko uvjerenje i svećenički zna¬ 
čaj. On se sam u oporuci ponosi, što je sin Katoličke Crkve. Ovo 
piše među ostalim: »Umirem u krilu Rimske Katoličke Crkve, koje 
sam nedostojan sin i svećenik, po onoj izreci moga sv. Jeronima: 
Si quis cathedrae Petri iungitur, meus est. Njoj sam u cijelome 
mom životu bio privržen iz dubokoga uvjerenja.« 

Brevir don Frane Bulića, djelo molitve, nije nimalo manje 
djelo od svih njegovih pisanih rasprava i izgovorenih apologija 
Crkve. Kao posljednji kapelan don Frane je molio svoj brevir re¬ 
dovito tako, da se u posljednjem njegovu breviru, koji je inače 
ležao na počasnom mjestu na polici, jedva riječi raspoznaju jer se 
istrošio od upotrebe. 

Don Frane se ponosio svojim svećeničkim redom, a, da za¬ 
svjedoči svoju sreću, što je svećenik, dao je uklesati na grob: 
»Ovdje leži Frano, nedostojan svećenik.« Ma da nije vršio nigda 
dušobrižničke službe, ipak se zanimao za sva pitanja dušobrižnič- 
kog klera, dolazio redovito na svećeničke sastanke, a mnogi okor¬ 
jeli grješnik ispovjedio se na času smrti, kad se don Frane pri¬ 
bližio njegovu krevetu. Dok je o ostalome svom radu Bulić rado 
govorio i pripovijedao, o ovome je uvijek šutio i rijetki su znali 
za ovo pastirsko djelovanje njegovo. U nadgrobnom slovu na 
Manastirinama rekao sam ove riječi o njemu: »Kršćansko uvjere¬ 
nje Tvoje hoću da istaknem, jer ovo Te je učinilo izgrađenim 
poštenjakom, koji je bio kadar ostati kao stup gvozdeni, kad se 
sve oko njega ruši, ali koji je i kao nevino dijete sklapao ruke na 
molitvu za spas domovine svoje i cijeloga slavenstva, Sve si motrio 
pod vidom vječnosti i zato i sada u jedinoj pravoj realnosti, u raj¬ 
skoj slavi, slušaš rieči Spasitelja Isukrsta: »Dođi, slugo dobri i 
vjerni, uniđi u radost Gospodina svoga.« Znanost, koja bi Ti radi 
oholosti njene bila iza smrti na teret, Tebi je pribavila rajsku slavu, 
jer je bila spojena s kršćanskom poniznošću,« 

Don Frane Bulić odgojen je u našem splitskom sjemeništu i 
time se ponosimo, jer je baš ovo dokaz, da je Crkva Katolička i 
danas majka kulture i napretka, U našem Priku usisao je ljubav 
prema glagolici, koju je za cijeloga života s osobitom ljubavlju 
branio ne frazama i na ulici, već pozitivnim radom i na najkompe¬ 
tentnijem mjestu, Današnji glagolski misal latinskim slovima tiskan 
zamisao je Bulića, Stadlera i Volarića, trolista u XIX. vijeku naj¬ 
većih i najuspješnijih boraca za ovaj amanet naš, koji je dokaz 
jačine našeg duha. Don Frane je i u ovoj borbi primjerom, kako 

se može biti najpravovjerniji sin Crkve i ujedno odan član svoga 
naroda. 

• 

Životno djelo don Frane Bulića toliko je mateklo duhovnih 
dobara našemu narodu, da će od ove glavnice još dugo dobivati 
kamate, jer će i pred svijetom moći pokazati ovoga seljačkoga 
sina, koji je stekao tako velikih zasluga za opću kulturu, a kod 
kuće će ime don Franino uz poticaj na rad ulijevati i samosvijest, 
koja je jezgra svakoga uspjeha. Ove zasluge priznala je Evropa 
i domovina don Frani, Koliko je bio uvažen izvan granica naše 
države, najbolje svjedoče brojna odlikovanja i počasna članstva 
akademija i kulturnih društava, kojima je bio počašćen don Frane 
u Njemačkoj, Austriji, Češkoj, Francuskoj, Italiji, Belgiji, Rusiji, 
Grčkoj i Portugalskoj. Na kongresima kršćanskih arheologa don 
Frane je zauzimao predsjedničko ili podpredsjedničko mjesto. 
Francuska mu je podijelila čin oficira »legije časti«. Kod kuće je 
don Frane odlikovan ordenom sv. Save II. stepena, sveučilište u 
Zagrebu ga imenovalo počasnim doktorom, a razni kaptoli i crkveni 
poglavari obasuše ga također počastima. 

Crkva je Katolička izvanredno cijenila don Franu. On je bio 
»protonotarius apostolicus ad instar participantium«, a današnji je 
sv. Otac papa posebnu pažnju posvetio don Frani prigodom III. 
kpngresa kršć. arheologa u Raveni. 

Učenjački krugovi prigodom 75-godišnjice njegove prikazale 
mu »Spomenicu Bulićevu« (Strena Buliciana). U toj debeloj knjizi 
sarađivala su ponajbolja pera domaća i strana. Na 735 stranica 
ima priloga od 98 učenjaka. Grad Zagreb imenovao ga je svojim 
počasnim građaninom. 

I sprovod don Franin bio je manifestacija onih načela, koja 
je on ispovijedao, a i dokaz ljubavi i poštovanja, koje je uživao. 

Samo velikani duha onako spontano i iskreno od svih slojeva 
pučanstva sprovađaju se. Grob njegov postao je mjesto hodočašća. 

Rijetki su ljudi, kojih smrt zapanji cijele narode, da im za¬ 
stane dah na koban glas. Don Franina je smrt registrirana u svim 
velikim novinama Evrope, tople su članke o njemu napisala naj¬ 
vrsnija pera u Njemačkoj, Francuskoj i Italiji, a da ne spominjem 
slavenski svijet. 

Don Franin rad zrcalom je njegova uvjerenja, a oporuka mu 
se dade sažeti u ove riječi iz nje: »Nastojao sam vršiti u životu 
pomoću Božjom svoje dužnosti prema hrvatskom narodu, prema 
znanosti, koju sam idealno prigrlio.« 

U doba, kada se manje cijene duhovne vrijednosti — ime 
don Frane Bulića svakome, a posebice svećeničkim kandidatima, 
ima da bude program, zvijezda vodilja na trnovitu putu idealizma. 

Cilj ovih redaka bio je da se njemu iskaže harnosit za dobro, 
koje je učinio u svome životu, a mlađima prikaže primjer dostojan 
ljubavi i nasljedovanja. Njegovoj duši mir, in pače et refrigerio, a 
imenu haran spomen i vječna slava ! Dr, Lovre Katić. 


